
kinuwento ni D. Williamson ang 

tungkol sa isang batang lalaki 
na naipit ang kamay sa isang 
mamahaling plorera. Ginawa na 
ang lahat subalit hindi rin mahugot 
ang kanyang kamay. Naisip ng mga 
magulang na tila ang pagbasag 
na lamang sa plorera ang tanging 
paraan. Sa kahuli-hulihang 
pagkakataon ay kinausap ng ama 
ang kanyang anak, “Isa pa. Subukan 
mong iunat ang mga daliri mo 
at saka hugutin mo nang bigla.” 


“Eh, papaano na “yong hawak- 
hawak kong barya? Mahuhulog 
“yon!” reklamo ng anak. 


Sa kuwentong ito, mayroong 
kaugnayan ang mga aral na 
ipinaaabot ng may-akda at ng 
ating Ebanghelyo sa araw na ito: 
Ang pagpapahalaga sa kayamanan, 
na kadalasan ay tunay ngang 
pinaghirapan, ay nagiging dahilan 
din upang mawala ang ating 
tunay na kalayaan. Sapagkat sa 
ganitong kaisipan natutumbasan 
lamang ang kalayaan ng salapi. 


Ganito rin ang aral na ipinaaabot 
sa atin ng mga talinghaga 
ng Nakatagong Yaman at ng 
Mamahaling Perlas: Ang Kaharian 
ng Langit ay hindi matutumbasan 
ng kahit anupaman, dahilan kung 
bakit dapat nating talikdan ang 

mga bagay na maaaring pumigil 
sa atin upang makamtam ito. 


Sinasabi sa atin ni Hesus, ang 
Kaharian ng Kalangitan ay ang 
paghahari ng Diyos sa ating piling. 
Hinahayaan natin siyang manguna 
at gumabay sa ating mga buhay. 
Kasakasama natin siya sapagkat 
naniniwala tayo na ang Diyos ang 
siyang ganap na dahilan ng ating 
pag-iral. Nilikha tayo ng Diyos 
para sa kanya, kung kaya sa kanya 
lamang tayo makahahanap ng 
lubos na ginhawa at kabusugan. 


Maraming dahilan kung bakit 
isinasantabi na lamang natin ang 
Diyos. Minsan ay gusto nating 
maging “Diyos sa ating sarili,” na ang 
ibig sabihin ay “sagot ko ang sarili 
ko,” na tila wala tayong pananagutan 
sa iba. Naririyan din ang mga “luho 
at pang-aakit” ng mundo: pera, 
kapangyarihan, panandaliang saya. 
Marami ang nahuhulog sa mga pang- 
aakit na ito sapagkat madali nitong 
natutugunan ang natural at pisikal 
na pangangailangan ng bawat tao. 


Ang yaman ng mundong ito 
na tinatawag natin minsan na 
“Mammon,” ay maaaring maging 
kawakasan natin. Maaari nitong 
palitan ang totoong Diyos na 
nananahan sa ating buhay. Isa itong 
diyus-diyosan na bumibihag sa ating 


'DI MATUTUMBASAN 


puso, tulad ng pagkaipit ng kamay ng 
bata sa plorera dahil sa ayaw nitong 
bitiwan ang baryang hawak-hawak. 
Mapanlinlang ang “Mammon” 
sapagkat panandalian lamang ito. 
Sinabi ni Hesus sa kanyang mga 
alagad, “Huwag kayong magtipon 
ng mga kayamanang makalupa na 
inuubos ng mga tanga at kalawang 
at manapa'y mag-ipon kayo ng 
kinukuha ng mga magnanakaw, 
kayamanang makalangit na hindi 
kinakalawang o inuubos ng 
tanga at hindi rin mananakaw. 
Sapagkat kung saan naroon ang 
inyong kayamanan ay naroon din 
ang inyong puso” (Mt 6:19-21). 

Naibuod at naging makahulugan 
ang mga ganitong talinghaga sa 
kuwento ng pagtatagpo ni Hesus 
at ng mayamang lalaki (Tgn. Mt 
19:16-24). Bagamat mayaman siya, 
lumapit pa rin ang binata kay Hesus 
at nagtanong kung papaano niya 
makakamtan ang walang hanggang 
buhay sapagkat nais niyang 
matagpuan ang tunay na halaga at 
kahulugan ng buhay. Dama niyang 
hindi sapat ang kanyang magandang 
kapalaran at tila nakokonsensya siya. 
Higit pa rito ang kanyang hinahanap. 
Inanyayahan siya ni Hesus na tuklasin 
ang kayamanang di-mapantayan 
sa pamamagitan ng pagsunod sa 
kanya. Ito'y nangahuhulugan ng 
pagbenta ng kanyang mga ari-arian. 
Hindi nakaimik ang binata, umalis 
siyang malungkot sapagkat alam 
niyang hindi niya maibebenta ang 
lahat ng kayamanan niya upang 
makamtan ang “mamahaling 
perlas”- ang Kaharian ng Langit. 


PASIMULA 


Antipona sa Pagpasok 


(Salmo 68:5-6, 35) 
(Basahin kung walang pambungad na awit.) 


Sa banal niyang tahanan luma- 
lagi ang Maykapal, at kapisan 
n'ya ang tanan. Tanging s'ya 
ang magbibigay ng lakas sa 
sambayanan. 


Pagbati 
(Gawin dito ang tanda ng krus.) 


P--Sumainyo ang Panginoon. 
B--At sumaiyo rin. 


Paunang Salita 
(Maaaring gamitin ang mga ito o ka- 
halintulad na mga pahayag.) 


P— Tinuturuan tayo ni Hesus 
manalangin: “Mapasaamin ang 
kaharian mo.” Hangad ni Hesus 
na hanapin natin ang kaharian 
ng Diyos, sa halip na pansarili 
nating paghahari. Matutupad ang 
pakay ni Hesus kung susundin 
natin ang kalooban ng Diyos. 

Sa pagdiriwang ng Linggo ng 
Misyong Pilipino, itaas natin sa 
Diyos ang lahat ng gawain ng 
Mission Society of the Philippines 
(MSP). Ipanalangin natin ang 
lahat ng misyonerong Pilipino na 
buong pusong nag-aalay ng sarili 
para ipalaganap ang kaharian ng 
Diyos sa bawat sulok ng daigdig 
at akayin ang lahat sa piging ng 
Panginoon. 


Pagsisisi 


P. Mga kapatid, tinipon tayo 
bilang mga kaanib ng angkan 
ng Diyos, kaya dumulog tayo 
sa maawaing Panginoong 


nagpapatawad nang lubos. 
(Tumahimik) 


P. Sinugong Tagapagpagaling 
sa mga nagsisisi, Panginoon, 
kaawaan mo kami. 
B--Panginoon, kaawaan mo 
kami. 


P- Dumating na Tagapag- 
anyayang mga makasalana'y 
magsisi, Kristo, kaawaan mo 
kami. 

B--Kristo, kaawaan mo kami. 


P. Nakaluklok ka sa kanan ng 
Diyos Ama para ipamagitan 


kami, Panginoon, kaawaan mo 
kami. 
B--Panginoon, kaawaan mo 
kami. 


P. Kaawaan tayo ng makapang- 
yarihang Diyos, patawarin tayo 
sa ating mga kasalanan, at 
patnubayan tayo sa buhay na 
walang hanggan. 

B--Amen. 


Gloria 


Papuri sa Diyos sa kaitaasan at sa 
lupa'y kapayapaan sa mga taong 
kinalulugdan niya. Pinupuri ka 
namin, dinarangal ka namin, sina- 
samba ka namin, ipinagbubunyi 
ka namin, pinasasalamatan ka 
namin dahil sa dakila mong 
angking kapurihan. Panginoong 
Diyos, Hari ng langit, Diyos 
Amang makapangyarihan sa 
lahat. Panginoong Hesukristo, 
Bugtong na Anak, Panginoong 
Diyos, Kordero ng Diyos, Anak ng 
Ama. Ikaw na nag-aalis ng mga 
kasalanan ng sanlibutan, maawa 
ka sa amin. Ikaw na nag-aalis ng 
mga kasalanan ng sanlibutan, 
tanggapin mo ang aming 
kahilingan. Ikaw na naluluklok sa 
kanan ng Ama, maawa ka sa amin. 
Sapagkat ikaw lamang ang banal, 
ikaw lamang ang Panginoon, 
ikaw lamang, O Hesukristo, ang 
Kataas-taasan, kasama ng Espiritu 
Santo sa kadakilaan ng Diyos 
Ama. Amen. 


Pambungad na Panalangin 


P. Manalangin tayo. (Tumahimik) 
Ama naming makapangyari- 
han, nililingap mo ang mga 
walang inaasahan kundi ikaw. 
Hindi maidarangal at hindi magi- 
ging banal ang sinumang sa 
iyo'y napapawalay. Dagdagan 
mo ang iyong kagandahang- 
loob sa amin upang sa iyong 
pamumuno at pangangasiwang 
magiliw mapakinabangan namin 
ang mga biyaya mo sa lupa 
bilang pagkakamit na namin 
sa makalangit mong pagpapala 
sa pamamagitan ni Hesukristo 
kasama ng Espiritu Santo 
magpasawalang hanggan. 


B--Amen. 

PAGPAPAHAYAG NG 
SALITA NG DIYOS ARN 


Unang Pagbasa 
(1 Hari 3:5, 7-12) (Umupo) 


Para kay Solomon, ang kapakanan ng 
kanyang nasasakupan ang kanyang 
tunay na yaman. Nalugod ang Diyos 
kay Solomon at ipinagkaloob sa kanya 
ang kanyang kahilingan. 


Pagbasa mula sa unang aklat ng 
Mga Hari 


NOONG mga araw na iyon, ang 
Panginoo'y nagpakita kay Solo- 
mon sa panaginip. “Ano ang ibig 
mong ibigay ko sa iyo? Sabihin 
mo!” wika sa kanya. Sumagot 
si Solomon, “Panginoon, aking 
Diyos, ginawa mo akong hari 
bilang kahalili ng aking amang 
si David, bagaman ako'y 
bata pa't walang karanasan. 
Pinapamuno mo ako sa iyong 
bayan, sa bayang ito na hindi 
na mabilang sa dami. Bigyan mo 
ako ng isang pusong maunawain 
at marunong kumilala ng 
masama at magaling. Sapagkat 
sino ang maaaring maghari sa 
bayan mong ito na napakalaki?” 
Ikinalugod ng Panginoon ang 
hiling ni Solomon. Kaya't sinabi 
sa kanya: “Yamang hindi ka 
humiling para sa iyong sarili ng 
mahabang buhay, o kayamanan, 
o kamatayan ng iyong mga 
kaaway, kundi ang hiniling mo'y 
pagkaunawa at katalinuhang 
humatol, ipinagkakaloob ko sa 
iyo ang hiniling mo. Binibigyan 
kita ng karunungan na walang 
kapantay, maging sa mga 
nauna, maging sa mga susunod 
pa sa iyo.” 


--Ang Salita ng Diyos. 
B--Salamat sa Diyos. 


Salmong Tugunan (Slm 118) 


T--Iniibig ko nang lubos tanang 
utos mo, Poong Diyos. 

1. Ikaw lamang, Panginoon, ang 


lahat sa aking buhay,/ kaya ako'y 
nangangakong susundin ang 
kautusan./ Higit pa sa ginto't 
pilak nitong buong sanlibutan,/ 
ang mabuting idudulot ng bigay 
mong kautusan. (T) 


2. Aliwin mo sana ako niyang 
pag-ibig mong lubos,/ katulad 
ng binitiwang pangako sa iyong 
lingkod./ Sa akin ay mahabag 
ka, at ako ay mabubuhay,/ ang 
lubos kong kasiyaha'y nasa iyong 
kautusan. (T) 


3. Mahigit pa kaysa ginto, pag- 
ibig ko sa 'yong aral,/ mahigit pa 
kaysa gintong binuli at dinalisay./ 
Kaya iyang tuntunin mo ang siya 
kong sinusunod,/ pagkat ako'y 
namumuhi sa anumang gawang 
buktot. (T) 


4. Lubos akong humahanga sa 
bigay mong mga turo,/ iya'y 
aking iingata't susundin nang 
buong puso,/ ang liwanag ng 
turo mo'y nagsisilbing isang 
tanglaw,/ nagbibigay dunong 
ito sa wala pang karanasan. (T) 


Ikalawang Pagbasa 
(Rom 8:28-30) 


Sa harap ng mga pagsubok, ang 
pag-ibig ng Diyos para sa atin ang 
magsisilbing lakas para patuloy natin 
siyang pakinggan. 


Pagbasa mula sa sulat ni Apostol 
San Pablo sa mga taga-Roma 


MGA KAPATID: Alam nating 
sa lahat ng bagay, ang Diyos 
ay gumagawang kasama ang 
mga nagmamahal sa kanya, ang 
mga tinawag ayon sa kanyang 
panukala, sa kanilang ikabubuti. 
Sapagkat sa mula't mula pa'y 
alam na ng Diyos kung sino 
ang sa kanya, ang mga ito'y 
itinalaga niyang maging tulad 
ng kanyang Anak, at sa gayun, 
naging panganay natin siya. At 
ang mga itinalaga niya noong 
una pa ay kanyang tinawag. 
Ang mga tinawag niya ay kanya 
ring pinawalang-sala, at ang 
kanyang mga pinawalang-sala 
ay kanya namang binigyan ng 
karangalan. 


--Ang Salita ng Diyos. 
B--Salamat sa Diyos. 


Aleluya (Mt 11:25) (Tumayo) 


B--Aleluya! Aleluya! Papuri sa 
Diyos Ama pagkat ipinahayag 
n'ya Hari s'ya ng mga aba. 
Aleluya! Aleluya! 


Mabuting Balita (Mt 13:44-46) 


banal na Simbahang Katolika, 
sa kasamahan ng mga banal, sa 
kapatawaran ng mga kasalanan, 
sa pagkabuhay na muli ng 
nangamatay na tao at sa buhay 
na walang hanggan. Amen. 


Panalangin ng Bayan 


P--Ang Mabuting Balita ng 
Panginoon ayon kay San Mateo 
B--Papuri sa iyo, Panginoon. 


NOONG panahong iyon, sinabi 
ni Hesus sa mga tao: “Ang 
paghahari ng Diyos ay katulad 
ng kayamanang nakabaon sa 
isang bukid. Nahukay ito ng 
isang tao at tinabunan uli. Sa 
laki ng tuwa, siya'y humayo 
at ipinagbili ang lahat ng ari- 
arian niya at binili ang bukid na 
iyon. “Gayun din naman, ang 
paghahari ng Diyos ay katulad 
nito: may isang mangangalakal 
na naghahanap ng mamahaling 
perlas. Nang makakita ng isang 
perlas na napakahalaga, siya'y 
humayo at ipinagbili ang lahat ng 
kanyang ari-arian at binili iyon.” 


- Ang Mabuting Balita ng 
Panginoon. 

B-- Pinupuri ka namin, 
Panginoong Hesukristo. 


Homiliya (Umupo) 


Pagpahayag 
ng Pananampalataya (Tumayo) 


B--Sumasampalataya ako sa 
Diyos Amang makapangyarihan 
sa lahat, na may gawa ng langit 
at lupa. 

Sumasampalataya ako kay 
Hesukristo, iisang Anak ng Diyos, 
Panginoon nating lahat, nagkata- 
wang-tao siya lalang ng Espiritu 
Santo, ipinanganak ni Santa 
Mariang Birhen. Pinagpakasakit 
ni Poncio Pilato, ipinako sa krus, 
namatay, inilibing. Nanaog sa 
kinaroroonan ng mga yumao, 
nang may ikatlong araw nabuhay 
na mag-uli. Umakyat sa langit. 
Naluluklok sa kanan ng Diyos 
Amang makapangyarihan sa 
lahat. Doon magmumulang 
paririto at huhukom sa nanga- 
bubuhay at nangamatay na tao. 

Sumasampalataya naman 
ako sa Diyos Espiritu Santo, sa 


P- Ipinagkaloob ng Ama sa 
atin ang kanyang kaharian 
sa pamamagitan ng kanyang 
bugtong na Anak na si Hesus. 
Buong galak nawa nating ibahagi 
siya sa ating kapwa. Buong 
pagtitiwala nating idalangin: 


T--Maawaing Ama, dinggin mo 
ang iyong bayan. 


L--Patuloy nawang mangaral ang 
Santo Papa at mga pinuno ng 
Simbahan tungkol sa paghahari 
ni Hesukristong Anak mo sa 
pamamagitan ng kanilang 
mabubuting gawain. Manalangin 
tayo: (T) 


L- Tugunan nawa ng 
mga namumuno sa aming 
pamahalaan ng paghihirap ng 
taumbayan lalo na ang mga 
biktima ng karahasan, mga 
inabandona ng pamilya, at ng 
mga nalulong sa droga upang 
sila'y makadama ng pag-asa. 
Manalangin tayo: (T) 


L--Pagpalain mo ang mga mis- 
yonero ng Mission Society of the 
Philippines upang sila'y maging 
matatag sa pagsisikap na 
maihatid ang iyong Mabuting 
Balita sa buong daigdig. 
Manalangin tayo: (T) 


L--Nawa palaging maging 
handa ang bawat Kristiyano na 
tumulong sa kapwa lalo na sa 
mga mahihirap at mga maysakit. 
Manalangin tayo: (T) 


L--Sa ilang sandali ng katahi- 
mikan, itaas natin sa Diyos ang 
ating pansariling kahilingan, 
gayundin ang iba pang mga 
pangangailangan ng ating 
pamayanan. (Tumahimik) Mana- 
langin tayo: (T) 


P—Amang maawain, dinggin mo 
ang kahilingan ng iyong bayan. 
Mapasaamin nawa ang iyong 
kaharian, at puspusin mo kami 


ng iyong makapangyarihang 
Salita. Hinihiling namin ito sa 
pamamagitan ni Kristong aming 
Panginoon. 
B--Amen. 


PAGDIRIWANGNG © 


Paghahain ng Alay (Tumayo) 


HULING HAPUNAN 


P- Manalangin kayo... 
B---Tanggapin nawa ng Pangi- 
noon itong paghahain sa iyong 
mga kamay sa kapurihan niya 
at karangalan sa ating kapaki- 
nabangan at sa buong Samba- 
yanan niyang banal. 


Panalangin ukol sa mga Alay 


P—Ama naming Lumikha, tang- 
gapin mo ang mga alay na sa iyo 
rin nagmula at ngayo'y aming 
inihahanda sa iyong dambana 
upang sa aming ginaganap 
na pagdiriwang ang iyong 
paglingap ay magtaguyod sa 
tanan at magpabanal sa aming 
pamumuhay sa kasalukuyan at 
mag-akay sa amin sa ligayang 
walang katapusan sa pama- 
magitan ni Hesukristo kasama 
ng Espiritu Santo magpasawalang 
hanggan. 

B--Amen. 


Prepasyo (Karaniwan VIID 


P-- Sumainyo ang Panginoon. 
B--At sumaiyo rin. 
P- Itaas sa Diyos ang inyong 
puso at diwa. 
B--Itinaas na namin sa Pangi- 
noon. 
P- Pasalamatan natin ang Pangi- 
noong ating Diyos. 
B---Marapat na siya ay pasala- 
matan. 
P—Ama naming makapangyari- 
han, tunay ngang marapat na 
ikaw ay aming pasalamatan. 
Ang iyong mga supling na 
nagtaksil ay nagbabalik ngayon 
sa iyong paggiliw bunga ng mala- 
sakit ng Anak mong masunurin 
at ng Espiritung bigay upang 
lahat ay kupkupin. Kaming mga 
tinubos ng Anak mong mahal ay 
niloob mong magtipon at magka- 
pisan upang magsalo sa masaga- 
nang hapag ng buhay. Kaisa ng 
Anak mo at ng Espiritu Santo ang 


iyong sambayana'y nagpupuri 
sa iyo. Nagkakapisan ngayon 
ang bumubuo sa Katawan ni 
Kristo. Nagkakatipon ngayon 
ang pinananahanan ng iyong 
Espiritu. 

Kaya kaisa ng mga anghel na 
nagsisiawit ng papuri sa iyo nang 
walang humpay sa kalangitan, 
kami'y nagbubunyi sa iyong 
kadakilaan: 

B--Santo, Santo, Santo 
Panginoong Diyos ng mga 
hukbo! Napupuno ang langit 
at lupa ng kadakilaan mo! 
Osana sa kaitaasan! Pinagpala 
ang naparirito sa ngalan ng 


Panginoon! Osana sa kaitaasan! 
(Lumuhod) 


Pagbubunyi (Tumayo) 


B--Sa krus mo at pagkabuhay 
kami'y natubos mong tunay, 
Poong Hesus naming mahal, 
iligtas mo kaming tanan ngayon 
at magpakailanman. 


PAKIKINABANG 


Ama Namin 


B—Ama namin... 

P- Hinihiling naming... 

B-- Sapagkat iyo ang kaharian at 
ang kapangyarihan at ang kapu- 
rihan magpakailanman! Amen. 


Pagbati ng Kapayapaan 


Paanyaya sa Pakikinabang 
(Lumuhod) 


P--Ito ang Kordero ng Diyos. Ito 
ang nag-aalis ng mga kasalanan 
ng sanlibutan. Mapalad ang mga 
inaanyayahan sa kanyang piging. 
B--Panginoon, hindi ako 
karapat-dapat na magpatuloy 
sa iyo ngunit sa isang salita mo 
lamang ay gagaling na ako. 


Antipona sa Pakikinabang 
(Salmo 103:2) 


Kaluluwang aking taglay, Poon 
ay 'yong papurihan. Huwag 
mong kalilimutan ang dulot 
n'yang kabutihang ngayon sa 
pakikinabang. 


Panalangin Pagkapakinabang 
(Tumayo) 


P- Manalangin tayo. (Tumahimik) 


Ama naming mapagmahal, 
pinagsaluhan namin sa banal 
na pakikinabang ang alaalang 
walang kupas ng iyong Anak na 
nag-alay ng sarili niyang buhay 
para sa aming kaligtasan. Ipagka- 
loob mong ito ay magdulot ng 
pag-unlad sa ipinamana niya sa 
aming pagliligtas bilang Taga- 
pamagitan kasama ng Espiritu 
Santo magpasawalang hanggan. 
B--Amen. 


PAGTATAPOS 


P-- Sumainyo ang Panginoon. 
B--At sumaiyo rin. 


Pagbabasbas 


P-. Magsiyuko kayo samantalang 
iginagawad ang pagpapala. 
(Tumahimik) 

Ama naming mapagpala, 
ipagkaloob mong makilala ng 
iyong bayan ang ipinahayag na 
sinasampalatayanan at mahalin 
ang tinanggap sa pagdiriwang 
na banal na pakikinabang sa 
pamamagitan ni Hesukristo 
kasama ng Espiritu Santo 
magpasawalang hanggan. 
B--Amen. 


P- At ang pagpapala ng 
makapangyarihang Diyos Ama 
at Anak (t) at Espiritu Santo ay 
manaog nawa at mamalagi sa 
inyo magpasawalang hanggan. 
B--Amen. 


Pangwakas 


P--Tapos na ang ating Misa. 
Humayo kayo at ibahagi si Kristo 
sa inyong kapwa. 

B--Salamat sa Diyos. 


BE A PAULINE PRIEST 
OR A BROTHER 


If you are a Grade 12 student, 
a college student, or a young 
professional, male, single, and 
interested to become a priest or a 
brother involved in the apostolate 
of social communication, we invite 


you to journey with us. 


Contact us: 

SSP VOCATION DIRECTOR 
(02) 8895-9701 
0962-046-5506 
0915-842-0546 


